2001/576/EY: Komission päätös, tehty 13 päivänä heinäkuuta 2001, tarttuvan vertamuodostavan kudoksen kuolion ja virusperäisen verenvuototaudin osalta hyväksytyn vyöhykkeen aseman ja hyväksymättömillä vyöhykkeillä sijaitsevien näiden tautien osalta hyväksyttyjen laitosten aseman saamista varten Italian toimittamien ohjelmien kelpuuttamisesta sekä päätösten 98/359/EY ja 2000/310/EY kumoamisesta (ETA:n kannalta merkityksellinen teksti) (tiedoksiannettu numerolla K(2001) 1895)



Virallinen lehti nro L 203 , 28/07/2001 s. 0023 - 0026



Komission päätös, tehty 13 päivänä heinäkuuta 2001, tarttuvan vertamuodostavan kudoksen kuolion ja virusperäisen verenvuototaudin osalta hyväksytyn vyöhykkeen aseman ja hyväksymättömillä vyöhykkeillä sijaitsevien näiden tautien osalta hyväksyttyjen laitosten aseman saamista varten Italian toimittamien ohjelmien kelpuuttamisesta sekä päätösten 98/359/EY ja 2000/310/EY kumoamisesta (tiedoksiannettu numerolla K(2001) 1895) (Ainoastaan italiankielinen teksti on todistusvoimainen) (ETA:n kannalta merkityksellinen teksti) (2001/576/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY [1], sellaisena kuin se on viimeksi muutettuna direktiivillä 98/45/EY [2], ja erityisesti sen 10 artiklan 2 kohdan, sekä katsoo seuraavaa: (1) Jäsenvaltiot voivat toimittaa komissiolle ohjelman, jonka perusteella vyöhyke tai laitos voi saada eräiden kalatautien osalta hyväksytyn vyöhykkeen aseman tai hyväksymättömällä alueella sijaitsevan eräiden kalatautien osalta hyväksytyn laitoksen aseman. (2) Trenton itsehallintoalueen kelpuuttamista tarttuvan vertamuodostavan kudoksen kuolion (IHN) ja virusperäisen verenvuototaudin (VHS) osalta hyväksytyksi vyöhykkeeksi koskeva ohjelma hyväksyttiin komission päätöksellä 98/359/EY [3]. (3) Udinen provinssin kelpuuttamista tarttuvan vertamuodostavan kudoksen kuolion (IHN) ja virusperäisen verenvuototaudin (VHS) osalta hyväksytyksi vyöhykkeeksi koskeva ohjelma hyväksyttiin komission päätöksellä 2000/310/EY [4]. (4) Italia on toimittanut komissiolle lisäohjelman, jossa se hakee Veneton itsehallintoalueella (Bellunon provinssissa) sijaitsevan valuma-alueen osan kelpuuttamista IHN:n ja VHS:n osalta hyväksytyksi vyöhykkeeksi. (5) Italia on toimittanut komissiolle myös lisäohjelmia, joissa se hakee kahden hyväksymättömällä vyöhykkeellä sijaitsevan laitoksen kelpuuttamista IHN:n ja VHS:n osalta hyväksytyiksi laitoksiksi. Toinen laitoksista sijaitsee Valle d'Aostan itsehallintoalueella ja toinen Vicenzan provinssissa Veneton itsehallintoalueella. (6) Näissä ohjelmissa täsmennetään kyseisten vyöhykkeiden ja laitosten maantieteellinen sijainti, toimenpiteet, jotka viranomaisten on toteutettava, menettelyt, joita hyväksyttyjen laboratorioiden on noudatettava, asianomaisten tautien esiintyminen ja niiden torjumiseksi toteutettavat toimenpiteet. (7) Tutkittuaan toimitetut ohjelmat komissio ja jäsenvaltiot totesivat niiden olevan direktiivin 91/67/ETY 10 artiklan mukaiset. (8) Eräille päätöksessä 98/359/EY tarkoitetun ohjelman kattamille Trenton itsehallintoalueella sijaitseville vyöhykkeille myönnettiin komission päätöksellä 98/395/EY [5] direktiivin 91/67/ETY 5 artiklan 2 kohdan mukainen hyväksytty asema IHN:n ja VHS:n osalta, ja näin ollen ne olisi poistettava kyseisen ohjelman kattamien vyöhykkeiden luettelosta. (9) Selkeyden vuoksi olisi tällä päätöksellä korvattava IHN:n ja VHS:n osalta voimassaolevat ohjelmien hyväksynnät, joita on haettu hyväksytyn vyöhykkeen aseman saamiseksi Trenton itsehallintoalueella ja hyväksymättömillä vyöhykkeillä sijaitsevien tilojen kelpuuttamiseksi Udinen provinssissa. Tämän vuoksi päätökset 98/359/EY ja 2000/31/EY olisi kumottava. Lisäksi ohjelman kattamien vyöhykkeiden ja laitosten nimet olisi eriteltävä ja lueteltava tämän päätöksen liitteessä. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Italian toimittamat ohjelmat, joissa se hakee tämän päätöksen liitteessä luetelluille vyöhykkeille IHN:n ja VHS:n osalta hyväksyttyjen vyöhykkeiden asemaa ja tämän päätöksen liitteessä luetelluille laitoksille hyväksymättömillä vyöhykkeillä sijaitsevien IHN:n ja VHS:n osalta hyväksyttyjen laitosten asemaa. 2 artikla Kumotaan päätökset 98/359/EY ja 2000/310/EY. 3 artikla Italian on saatettava voimaan 1 artiklassa tarkoitettujen ohjelmien noudattamisen edellyttämät lait, asetukset ja hallinnolliset määräykset. 4 artikla Tämä päätös on osoitettu Italian tasavallalle. Tehty Brysselissä 13 päivänä heinäkuuta 2001. Komission puolesta David Byrne Komission jäsen [1] EYVL L 46, 19.2.1991, s. 1. [2] EYVL L 189, 3.7.1998, s. 12. [3] EYVL L 163, 6.6.1998, s. 43. [4] EYVL L 104, 29.4.2000, s. 75. [5] EYVL L 176, 20.6.1998, s. 30. -------------------------------------------------- LIITE A. LUETTELO VYÖHYKKEISTÄ, JOILLA SOVELLETAAN OHJELMIA IHN:N JA VHS:N OSALTA HYVÄKSYTYN VYÖHYKKEEN ASEMAN SAAMISEKSI 1. ALUE: TRENTON ITSEHALLINTOALUEELLA Mannervyöhykkeet ZONA VAL DI SOLE E DI NON - Noce-virran lähteeltä S. Giustinan padolle ulottuva valuma-alue ZONA VAL DEL FERSINA - Fersina-virran lähteeltä Ponte Alton vesiputoukselle ulottuva valuma-alue ZONA VAL DELL'ADIGE - Adige-joen lähteeltä Alan padolle (vesivoimala) ulottuva valuma-alue ZONA VAL RENDENA, ALTO E BASSO SARCA - Sarca-joen lähteeltä Torbolen padolle (vesivoimala) ulottuva valuma-alue. Vyöhykkeen jakaa myös Ponte Piàn pato, Manesin, Arnòn ja Ambiesin jokialtaita ja laakson järviallasta lukuun ottamatta ZONA TORRENTE ARNÒ - Arnò-joen lähteeltä padolle, joka sijaitsee ennen kuin joki virtaa Sarca-jokeen, ulottuva valuma-alue ZONA VAL BANALE - Ambies-jokialtaalta vesivoimalan padolle asti ulottuva valuma-alue ZONA VARONE - Magnone-virran lähteeltä vesiputoukselle ulottuva valuma-alue ZONA VAL DI LEDRO - Massangia- ja Ponale-jokialtaalta vesivoimalaan ulottuva valuma-alue ZONA ALTO E BASSO CHIESE - Chiese-joen lähteeltä Condinon padolle ulottuva valuma-alue, Adanàn ja Palvicon jokialtaita lukuun ottamatta ZONA TORRENTE PALVICO - Palvicon jokialtaalta sementistä ja kivistä tehdylle padolle asti ulottuva valuma-alue ZONA VALSUGANA - Brentan jokialtaalta Marzotton padolle ulottuva valuma-alue 2. ALUE: VENETO Mannervyöhykkeet - Centro Sperimentale di Acquacolturan (Valli di Bolzano Bellunese, Belluno) Ardo-joen lähteeltä sen alajuoksulla sijaitsevalle padolle asti (ennen kuin Ardo virtaa Piave-jokeen) ulottuva valuma-alue B. LUETTELO LAITOKSISTA, JOILLA SOVELLETAAN OHJELMIA HYVÄKSYMÄTTÖMÄLLÄ VYÖHYKKEELLÄ SIJAITSEVAN IHN:N JA VHS:N OSALTA HYVÄKSYTYN LAITOKSEN ASEMAN SAAMISEKSI 1. ALUE: FRIULI VENEZIA GIULIA, UDINEN PROVINSSI Mannervyöhykkeillä Tagliamento-joen sadanta-alueella sijaitsevat laitokset: - Ente Tutela Pesca del Friuli Venezia Giulia, impianto di Forni di Sotto; - Ente Tutela Pesca del Friuli Venezia Giulia, impianto di Grauzaria di Moggio Udinese; - Ente Tutela Pesca del Friuli Venezia Giulia, impianto di Amaro; - Ente Tutela Pesca del Friuli Venezia Giulia, impianto di Somplago — Mena di Cavazzo Carnico; - Azienda Vidotti Giulio s.n.c., Sutrio; 2. ALUE: VALLE D'AOSTAN ITSEHALLINTOALUE Mannervyöhykkeillä Dora Baltea -joen sadanta-alueella sijaitsevat laitokset: - Stabilimento ittiogenico regionale, Morgex, Rue Mont Blanc 14 3. ALUE: VENETO Mannervyöhykkeillä Brenta-joen valuma-alueella sijaitsevat laitokset: - Polo Guerrino, Via S. Martino 51, Loc. Campese, Bassano del Grappa, Vicenzan provinssi --------------------------------------------------